CELEX: 32015R0264
Language: sk
Date: 2015-02-18 00:00:00
Title: Vykonávacie nariadenie Komisie (EÚ) 2015/264 z  18. februára 2015 o povolení neohesperidíndihydrochalkónu ako kŕmnej doplnkovej látky pre ovce, ryby, psy, teľatá a určité kategórie ošípaných  Text s významom pre EHP

19.2.2015   
            
            
               SK
            
            
               Úradný vestník Európskej únie
            
            
               L 45/10
            
         VYKONÁVACIE NARIADENIE KOMISIE (EÚ) 2015/264
   z 18. februára 2015
   o povolení neohesperidíndihydrochalkónu ako kŕmnej doplnkovej látky pre ovce, ryby, psy, teľatá a určité kategórie ošípaných
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 sa stanovuje opätovné preskúmanie doplnkových látok podľa smernice Rady 70/524/EHS (2).
            
         
               (2)
            
            
               Neohesperidíndihydrochalkón bol povolený bez časového obmedzenia v súlade so smernicou 70/524/EHS ako kŕmna doplnková látka pre ciciaky, psy, teľatá a ovce. Táto látka bola v súlade s článkom 10 ods. 1 nariadenia (ES) č. 1831/2003 následne zapísaná do registra kŕmnych doplnkových látok stanoveného v článku 17 nariadenia (ES) č. 1831/2003 ako jestvujúci výrobok. V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie neohesperidíndihydrochalkónu ako kŕmnej doplnkovej látky pre ciciaky a odstavené prasiatka, ošípané na výkrm, teľatá na chov, teľatá na výkrm, ovce a psy. V súlade s článkom 7 uvedeného nariadenia bola predložená žiadosť aj o nové použitie v pitnej vode pre uvedené druhy a kategórie zvierat ako aj o nové použitie pre ryby. Žiadateľ požiadal o zaradenie tejto doplnkovej látky do kategórie „senzorické doplnkové látky“. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 15. novembra 2011 (3) k záveru, že neohesperidíndihydrochalkón nemá za navrhovaných podmienok použitia v krmive pre všetky dotknuté druhy s výnimkou rýb nežiaduce účinky na zdravie zvierat, ľudské zdravie ani na životné prostredie. V následnom stanovisku z 9. apríla 2014 (4) úrad dospel k záveru, že používanie neohesperidíndihydrochalkónu ako kŕmnej doplnkovej látky pre ryby nemá nežiaduce účinky na zdravie zvierat, ľudské zdravie ani životné prostredie. Úrad zastáva názor, že žiadne ďalšie preukazovanie účinnosti nie je potrebné vzhľadom na to, že jeho funkcia v krmive je v podstate rovnaká ako v potravinách. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy kŕmnych doplnkových látok v krmivách, ktorú predložilo referenčné laboratórium zriadené nariadením (ES) č. 1831/2003.
            
         
               (4)
            
            
               Z posúdenia vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Preto by sa používanie tejto látky malo povoliť tak, ako sa stanovuje v prílohe k tomuto nariadeniu.
            
         
               (5)
            
            
               Keďže sa z bezpečnostných dôvodov nevyžaduje okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Látka uvedená v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Látka uvedená v prílohe a premixy obsahujúce uvedenú látku vyrobené a označené pred 11. septembrom 2015 v súlade s pravidlami platnými pred 11. marcom 2015 sa môžu naďalej uvádzať na trh a používať až do vyčerpania existujúcich zásob, ak sú určené pre ošípané, teľatá, ovce a psy.
   Kŕmne zmesi a kŕmne suroviny obsahujúce uvedenú látku vyrobené a označené pred 11. septembrom 2015 v súlade s pravidlami platnými pred 11. marcom 2015 sa môžu naďalej uvádzať na trh a používať až do vyčerpania existujúcich zásob, ak sú určené pre ošípané, teľatá a ovce.
   Kŕmne zmesi a kŕmne suroviny obsahujúce uvedenú látku vyrobené a označené pred 11. marcom 2017 v súlade s pravidlami platnými pred 11. marcom 2015 sa môžu naďalej uvádzať na trh a používať až do vyčerpania existujúcich zásob, ak sú určené pre psy.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).
   
      (3)  Vestník EFSA (EFSA Journal) (2011) 9(12):2444.
   
      (4)  Vestník EFSA (EFSA Journal) (2014) 12(5):3669.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s 12 % obsahom vlhkosti
               
            
                  
                     Kategória: senzorické doplnkové látky. Funkčná skupina: aromatické zlúčeniny
                  
               
            
                  2b959
               
               
                  —
               
               
                  neohesperidíndihydrochalkón
               
               
                  
                     Zloženie doplnkovej látky
                  
                  neohesperidíndihydrochalkón
                  etanol ≤ 5 000 mg/kg
                  
                     Charakteristika účinnej látky
                  
                  neohesperidíndihydrochalkón
                  C28H36O15
                  
                  CAS č.: 20702-77-6
                  neohesperidíndihydrochalkón, tuhá forma, vytvorený chemickou syntézou
                  Čistota: min. 96 % (v suchom stave)
                  
                     Analytická metóda
                      (1)
                  
                  Na určenie neohesperidíndihydrochalkónu v kŕmnej doplnkovej látke: chromatografia na tenkej vrstve (TLC), Európsky liekopis 6.0, metóda 01/2008:1547.
                  Na určenie neohesperidíndihydrochalkónu v premixoch a krmivách: vysokoúčinná kvapalinová chromatografia s detekciou s diódovým poľom (HPLC-DAD).
               
               
                  ciciaky a ošípané na výkrm
               
               
                  —
               
               
                  —
               
               
                  35
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania.
                           
                        
                              2.
                           
                           
                              Na účely bezpečnosti: počas manipulácie by sa mala používať ochranná dýchacia maska, ochranné okuliare a rukavice.
                           
                        
               
                  11. marca 2025
               
            
                  teľatá
               
               
                  —
               
               
                  —
               
               
                  35
               
            
                  ovce
               
               
                  —
               
               
                  —
               
               
                  35
               
            
                  ryby
               
               
                  —
               
               
                  —
               
               
                  35
               
            
                  psy
               
               
                  —
               
               
                  —
               
               
                  35
               
            
         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.